Document ID: /fineweb-2-swissfilter-quality_10-filterrobots/filtered/05600.jsonl.gz/86

Rodrigo Alves (34) ljudski Ken ili živi Ken kako ga mnogi nazivaju do sada je potrošio više od pola miliona evra na silne operacije (tačnije, 571.815 hiljada evra), a sve to samo da bi izgledao kao lutka. On je početkom godine izvadio četiri rebra kako bi izgledao mršavije i mogao da nosi svoju omiljenu garderobu, zbog čega je kasnije priznao da se pokajao, jer je imao određene tegobe. Međutim, iako se pokajao zbog nekih intervencija kojima se podvrgao, ipak nije prestao sa svojom starom navikom, a sada se odlučio na novi korak, a radi se o podmlađivanju. Rodrigo je posetio kliniku u Pragu kako bi se podvrgao najsavremenijem tretmanu podmlađivanja lica, a reč je o ubrizgavanju injekcija sa matičnim ćelijama, vitaminski koktel, fileri, podizanje obrva i botoks, a sve u nastojanju da izgleda mlađe. Alves kaže da često putuje po svetu kako bi istražio najsavremenije metode i tehnike podmlađivanja i ne namerava da stane dok ne dostigne željeni izgled. Živim u Londonu, ali ako želim da imam inovativnu neobičnu estetsku proceduru, moram da putujem u inostranstvo zbog toga, jer u Londonu to jednostavno nemamo - zaključio je on.